Diari Oficial de la Generalitat Valenciana


Sumari del DOGV 3749, del 15-05-2000 (2000/3788)

DECRET 61/2000, de 9 de maig, del Govern Valencià, pel qual es permuten uns terrenys de 46,29 ha, pertanyents a la forest Portaceli, propietat de la Generalitat Valenciana, per 30,90 ha de terreny pertanyent a la Cartoixa de Portaceli, situats tots ells en el terme municipal de Serra, i es procedeix a l'exclusió i inclusió respectiva d'aquests en el Catàleg de Forests d'Utilitats Pública de la província de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3749

Data del DOGV
:   15-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3788


Data del document
:   09-05-2000

Organisme emissor
:   Conselleria d'Economia i Hisenda

Tipus de document
:   Decret

Descriptors 

:   * Serra
    * propietat immobiliària
    * muntanya de l'estat
    * cultura regional

DECRET 61/2000, de 9 de maig, del Govern Valencià, pel qual es permuten uns terrenys de 46,29 ha, pertanyents a la forest Portaceli, propietat de la Generalitat Valenciana, per 30,90 ha de terreny pertanyent a la Cartoixa de Portaceli, situats tots ells en el terme municipal de Serra, i es procedeix a l'exclusió i inclusió respectiva d'aquests en el Catàleg de Forests d'Utilitats Pública de la província de València. [2000/X3788]
  
Frare Manuel Rodríguez Vega, prior de la Cartoixa de Portaceli, ha sol·licitat la permuta de diversos terrenys de la seua propietat, de 30,90 ha , per uns altres propietat de la Generalitat Valenciana, de 46,29 ha de superfície, pertanyents a la forest Portaceli núm. 13 del CUP, tots ells en el terme municipal de Serra.
  
La Conselleria de Medi Ambient ha informat favorablement sobre la permuta i proposa la seua aprovació així com la inclusió i exclusió respectiva dels terrenys objecte d'aquesta en el Catàleg de Forests d'Utilitat Pública.
  
Consta justificada la permuta per l'eliminació d'irregularitats en els límits de la forest així com per l'adquisició per la Generalitat Valenciana, de terrenys de millor qualitat i profunditat, amb una valor ecològic i forestal major i millors possibilitats recreatives.
  
De la taxació pericial practicada es desprèn la igualtat de valor dels terrenys que es permuten, que ascendeix a 8.333.513 pessetes.
  
La permuta proposada implica la inclusió i exclusió de terrenys en el Catàleg de Forests d'Utilitat Pública, i en l'expedient es justifiquen plenament les circumstàncies que la motiven.
  
L'expedient compta amb l'informe favorable dels serveis jurídics de les conselleries proposants i de la Intervenció Delegada de la Conselleria d'Economia i Hisenda.
  
D'acord amb el que disposen els articles 33 i 38 i següents de la Llei 3/1986, de 24 d'octubre, de Patrimoni de la Generalitat Valenciana, i els articles 31 i 34 del Reglament de la Llei 3/1993, de 9 de desembre, de la Generalitat Valenciana, Forestal de la Comunitat Valenciana, aprovat pel Decret 98/1995, de 16 de maig, del Govern Valencià, a proposta dels consellers de Medi Ambient i d'Economia i Hisenda, i amb la deliberació prèvia del Govern Valencià, en la reunió del dia 9 de maig de 2000,
  
DECRETE
  
Article 1
  
S'exclouen de la forest Portaceli núm. 13, del Catàleg d'Utilitat Pública, pertanyent a la Generalitat Valenciana i situada en el terme municipal de Serra, quatre-cents seixanta-dos mil nou-cents metres quadrats (46,29 hectàrees), de terrenys pertanyents a les parcel·les següents:
  
Paratge: Racó de la Foia.
  
Parcel·la 1.
  
Polígon 46 (TM de Serra).
  
Superfície : 42 ha, 89 a, 00 ca.
  
Límits:
  
Nord: línia trencada que uneix els piquets de la delimitació de la forest d'utilitat pública núm. 13.
  
Sud: línia trencada que uneix terrenys particulars de la Cartoixa de Portaceli .
  
Est: línia trencada que uneix els piquets de delimitació amb la forest d'utilitat pública núm. 13.
  
Oest: línia trencada que uneix els piquets de delimitació amb la forest d'utilitat pública núm. 13.
  
Paratge: Ródeno de Santa Agnès
  
Superfície 3 ha, 40 a, 00 ca.
  
Parcel·la 119, polígon 49.
  
Límits:
  
Nord: línia trencada definida pels piquets de delimitació amb la forest d'utilitat pública núm. 13.
  
Sud: línia trencada definida pels piquets de delimitació amb la forest d'utilitat pública núm. 13.
  
Est: línia trencada definida pels piquets de delimitació amb la forest d'utilitat pública núm. 13.
  
Oest: línia trencada definida pels piquets de delimitació i que marca la confrontació de la forest d'utilitat pública núm. 13 amb la cartoixa de Portaceli.
  
Article 2
  
Es permuta la part de la forest Portaceli de 46,29 ha de superfície, propietat de la Generalitat Valenciana, descrita en l'article anterior, per 30,90 ha corresponents a les parcel·les cadastrals següents, propietat de la Cartoixa de Portaceli:
  
Partida Polígon Parcel·la Superfície (has) Portaceli 38 1 2,7000 Valdebollos 39 1 2,2000 Valdebollos 39 2 16,7290 Cañada Arquet 39 3 4,6000 La Herradura 49 120 1,3000 Valoria 49 121 0,7000 La Herradura 49 126 2,6710
  
Atesa l'equivalència de valors dels terrenys objecte de permuta, aquesta es durà a terme sense compensació econòmica per cap de les parts.
  
Article 3
  
Es cataloguen les 30,90 ha que la Generalitat Valenciana adquireix com a conseqüència de la permuta que es descriuen en l'article 2.
  
Article 4
  
Com a conseqüència del que disposen els articles anteriors, els límits exteriors de la forest Portaceli núm. 13, del CUP es mantenen inalterats i es modifiquen únicament els límits del terreny enclavat propietat de la Cartoixa de Portaceli tal com es recullen en els nous piquets que s'indiquen en els plànols que consten en l'expedient degudament localitzats sobre el terreny. La forest resulta catalogada de la forma següent:
  
Província: València
  
Partit judicial: Llíria
  
Terme municipal: Serra
  
Nom: Portaceli
  
Número: 13
  
Pertinença: Generalitat Valenciana
  
Superfície pública
  
Superfície total pública de la forest 2.119,00 ha, enclavats: 796,00
  
La superfície pública total: 2.103,61 ha.
  
DISPOSICIONS FINALS
  
Primera
  
Les conselleries proposant duran a terme els tràmits necessaris per al compliment del present decret i procediran, segons les competències que tenen atribuïdes, a elevar a escriptura pública la present permuta i a regularitzar l'Inventari de Béns i Drets de la Generalitat Valenciana, en el qual consta la forest Portaceli amb el codi A01/46/228/0001 delimitant i amollonant les zones afectades.
  
Segona
  
El present decret entrarà en vigor l'endemà d'haver sigut publicat en el Diari Oficial de la Generalitat Valenciana.
  
València, 9 de maig de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,
  
VICENTE RAMBLA MOMPLET
  
El conseller de Medi Ambient,